# El manual de l'&artikulate;

## Introducció

L'&artikulate; és un entrenador de la pronunciació per a millorar i perfeccionar les habilitats de la pronunciació en un idioma estranger. Per a fer-ho, proporciona cursos per baixar amb enregistraments de parlants nadius en l'idioma objectiu. Els cursos d'aprenentatge es baixen per a l'idioma seleccionat, seleccioneu un grup de frases, comenceu a enregistrar la vostra pròpia veu parlant les frases, i compareu els resultats amb els enregistraments del parlant nadiu -escoltant-les totes dues-.

### El concepte de l'aprenentatge

El concepte d'estudi amb l'&artikulate; es basa en l'autoavaluació honesta de l'estudiant. Un estudiant entrena diverses frases en una sessió d'entrenament. Per a cadascuna d'aquestes fases, primer ell/a reprodueix l'enregistrament del parlant natiu i l'escolta. Després, mitjançant l'enregistrament de la seva pròpia veu, mirarà de repetir aquesta frase. Llavors, l'estudiant podrà comparar ambdós enregistraments, i decidir si la frase va bé o necessita un nou intent. Els cursos impartits proporcionen capacitació per a situacions especials (com demanar menjar en un restaurant), però també poden centrar-se a aprendre a pronunciar correctament síl·labes difícils i paraules d'un idioma determinat.

### Primers passos a l'&artikulate;

Aquest capítol explica com realitzar els primers passos amb l'&artikulate;.

#### 1.- Baixar un curs nou

Podeu baixar els cursos a través de Fitxer Baixa cursos. Si la barra de menús no es troba activada, podreu obrir el menú Fitxer fent clic al botó a la part superior dreta. Apareixerà una finestra de baixada, una llista dels idiomes disponibles proporcionats per la comunitat &kde;. Els podeu ordenar utilitzant les funcions a la part dreta. Descarregueu el curs de polonès i feu clic a Instal·la.

Baixant un curs.

#### 2.- Iniciar l'entrenament

Els cursos consten de múltiples unitats d'entrenament, cadascuna sol agrupar un conjunt de frases d'acord amb un escenari. Es poden canviar emprant els quadres combinats per a l'idioma i el curs a la vora superior de la pantalla.

Seleccionant una unitat i iniciant l'entrenament.

#### Finalitzar l'entrenament

L'entrenament pot finalitzar-se en qualsevol moment amb només tancar el programa.

## Editor

L'editor de cursos integrat és una eina avançada per als col·laboradors de cursos d'idiomes que permet la creació i el treball col·laboratiu en els cursos d'idiomes per a l'&artikulate;. D'una banda, permet la creació de cursos d'idiomes i l'enregistrament dels fitxers de so al parlador nadiu. Per l'altra, permet el treball en els anomenats esquelets, els quals són prototips de cursos d'idiomes que permeten la creació ràpida i senzilla de nous cursos derivats d'un prototip. L'editor només edita fitxers fora del conjunt de cursos d'entrenament, &ead;, el conjunt de cursos baixat a l'&artikulate;.

### Resum

#### Nocions de l'editor

Per l'editor de cursos s'utilitza un conjunt específic de termes, els quals també s'utilitzen per a les següents descripcions.

Idioma:

- Els idiomes només estan disponibles a l'&artikulate; si està indicat per les especificacions de l'idioma.

Curs:

- Un curs està associat a un idioma i conté una llista d'unitats.

Unitat:

- Una unitat es compon de frases que són «d'alguna manera» homogènies. Per exemple, aquestes poden ser frases parlades en un restaurant o en una conversa al carrer per un turista que intenta trobar un camí.

Esquelets del curs:

- Un esquelet del curs forma el prototip d'un curs. És a dir, els esquelets ajuden a alleugerar la creació de cursos en diversos idiomes, ja que declaren un conjunt d'unitats i frases (en anglès) que es poden utilitzar com a model per crear un curs en un nou idioma. Les actualitzacions dels esquelets del curs també es poden importar als cursos que es creen a partir d'un esquelet.

Frases:

- Les frases són donades per una cadena de text i un enregistrament per un parlant nadiu. Les diferenciem per la seva longitud. Existeixen les següents longituds de frase

  - paraula: una sola paraula, lletra o número

  - expressió: l'expressió de diverses paraules que no formen una frase completa

  - frase: una frase completa

  - paràgraf: diverses frases (normalment de 2 a 3)

Un curs està associat a un idioma específic, es compon de diferents unitats, i cada unitat està donada per una seqüència de frases en diferents longituds.

#### Establir la carpeta d'emmagatzematge / el repositori del curs

L'editor opera dins d'una carpeta separada (en el següent anomenat repositori, ja que es recomana que resti sota algun sistema de control de versions). En aquesta carpeta, l'editor cercarà els cursos i esquelets editables, i també hi emmagatzemarà els fitxers nous.

El repositori del curs es pot establir en el diàleg de configuració. El trobareu a Arranjament Configura l'&artikulate; i les opcions de configuració del curs estan a l'opció de menú Recursos del curs.

Establint un repositori de curs per a l'editor.

Establint un repositori de curs per a l'editor.

## Crèdits i llicència

&artikulate;

Copyright del programa:

- Copyright 2013-2015 Andreas Cord-Landwehr

- Copyright 2013 Oindrila Gupta

- Copyright 2013 Magdalena Konkiewitz

- Copyright 2013-2014 Samikshan Bairagya

Copyright de la documentació:

- Copyright 2014-2015 Andreas Cord-Landwehr

Traductor de la documentació: &credits.Antoni.Bella;

&underFDL; &underGPL;
&documentation.index;